โทนี มอร์ริสัน

โคลอี แอนโทนี วอฟฟอร์ด มอร์ริสัน () ชื่อเกิด โคลอี อาร์เดเลีย วอฟฟอร์ด (Chloe Ardelia Wofford) (18 กุมภาพันธ์ ค.ศ. 1931 – 5 สิงหาคม ค.ศ. 2019) หรือที่รู้จักในชื่อ โทนี มอร์ริสัน (Toni Morrison) เป็นนักประพันธ์ชาวอเมริกัน นวนิยายเรื่องแรกของเธอเรื่อง The Bluest Eye ได้รับการตีพิมพ์ในปี 1970 ส่วนผลงานเรื่อง Song of Solomon (1977) ได้รับความสนใจในระดับชาติและได้รับรางวัลเนชันนอลบุกคริติกเซอร์เคิล ต่อมาในปี 1988 มอร์ริสันได้รับรางวัลพูลิตเซอร์สาขานวนิยาย จากเรื่อง Beloved (1987) เธอได้ยังได้รับรางวัลโนเบลสาขาวรรณกรรมในปี ค.ศ. 1993

มอร์ริสันเกิดและเติบโตในเมืองลอเรน รัฐโอไฮโอ สำเร็จการศึกษาจากมหาวิทยาลัยฮาวเวิร์ดในปี ค.ศ. 1953 ในระดับปริญญาตรีสาขาภาษาอังกฤษ เธอสำเร็จการศึกษาระดับปริญญาโทสาขาวรรณคดีอเมริกันจากมหาวิทยาลัยคอร์เนลในปี ค.ศ. 1955 ต่อมาในปี ค.ศ. 1957 เธอกลับมาที่มหาวิทยาลัยฮาวเวิร์ด มอร์ริสันได้เป็นบรรณาธิการนิยายหญิงผิวดำคนแรกของสำนักพิมพ์แรนดอมเฮาส์ที่นครนิวยอร์กในช่วงปลายทศวรรษ 1960 เธอเริ่มมีชื่อเสียงในฐานะนักเขียนในช่วงทศวรรษ 1970 และ 1980 นวนิยายเรื่อง Beloved ของเธอถูกสร้างเป็นภาพยนตร์ ในปี 1998 ผลงานของมอร์ริสันได้รับการยกย่องในการกล่าวถึงผลกระทบอันร้ายแรงของการเหยียดเชื้อชาติในสหรัฐและประสบการณ์ของชาวอเมริกันผิวดำ

 อ้างอิง 

หมวดหมู่:ผู้หญิงผู้ได้รับรางวัลโนเบล
หมวดหมู่:ผู้ได้รับรางวัลพูลิตเซอร์สาขานวนิยาย
หมวดหมู่:อาจารย์มหาวิทยาลัยพรินซ์ตัน
หมวดหมู่:ผู้ได้รับอิสริยาภรณ์เหรียญแห่งอิสรภาพของประธานาธิบดี
หมวดหมู่:ผู้ได้รับรางวัลโนเบลสาขาวรรณกรรม
หมวดหมู่:นักเขียนประเภทสัจนิยมมหัศจรรย์
หมวดหมู่:ศิษย์เก่าจากมหาวิทยาลัยคอร์เนล
หมวดหมู่:ชาวอเมริกันผู้ได้รับรางวัลโนเบล
หมวดหมู่:บุคคลที่เสียชีวิตในปี พ.ศ. 2562
หมวดหมู่:บุคคลที่เกิดในปี พ.ศ. 2474